
REPUBLIKA HRVATSKA
TRGOVAČKI SUD U ZAGREBU
Zagreb, Amruševa 2/II



3 St-132/15-


R E P U B L I K A   H R V A T S K A
Z A K LJ U Č A K   
O PRODAJI NEKRETNINA

	Trgovački sud u Zagrebu, po sudcu Mihaelu Kovačiću, u stečajnom postupku nad dužnikom TRIPUS d.o.o. u stečaju, Zagreb, Lukoranska 8, OIB: 04370558154, 23. ožujka 2018. 

z a k l j u č i o   j e

I. Određuje se 7. javna dražba radi prodaje nekretnina stečajnog dužnika upisanih u:

	a) k.o. Obreška, zk. ul. 14, čkbr. 1107/1, LIVADA OGRADE od 4608 m2,
 	
	b) k.o. Obreška, zk. ul. 763, čkbr. 1107/2 LIVADA OGRADA od 5244 m2, čkbr. 	1108 LIVADA OGRADA od 4481 m2, čkbr. 1109/2 KUĆA, GOSPODARSKA 	ZGRADA, DVOR, VOĆNJAK, ORANICA I LIVADA U SELU od 18706 m2 i čkbr. 	1110 VOĆNJAK OGRADA U SELU od 2450 m2.

II. Nekretnine se prodaju kao jedna gospodarska cjelina na usmenoj javnoj dražbi koja će se održati:  

11. travnja 2018. u 13,10 sati
na Trgovačkom sudu u Zagrebu, Petrinjska 8
dvorana 100 (Velika dvorana)
III. Na ovom ročištu za dražbu nekretnine se ne mogu prodati ispod cijene od 500.000,00 kuna.  
IV. Dražbi može pristupiti samo kupac koji najkasnije tri dana prije dražbe uplati jamčevinu u iznosu od 50.000,00 kuna. Jamčevina se uplaćuje na depozitni račun ovoga suda IBAN: HR92 2390 0011 3000 0046 0, poziv na broj: 132-15, opis plaćanja: "Jamčevina za dražbu St-132/15 ". Dokaz o uplati svaki kupac dužan je predočiti sudu prije početka dražbe. 
V. Kupac je dužan položiti kupovninu na račun suda u roku 30 dana od pravomoćnosti rješenja o dosudi.
VI. Nekretnina će se dosuditi i kupcima koji će ponuditi nižu cijenu prema veličini ponuđene cijene ako kupci koji su ponudili veću cijenu ne polože kupovninu u roku koji im je određen ovim zaključkom. 
VII. Ukoliko razlučni vjerovnik preuzima nekretninu pod dug, dužan je u roku za uplatu kupovnine uplatiti paušalne odnosno stvarne troškove koji terete prodanu nekretninu sukladno članku 170. stavak 1. i 2. Stečajnog zakona, a koji će biti određeni rješenjem o dosudi, u protivnom ne može steći vlasništvo nekretnine.  
VIII. Sve poreze i pristojbe u svezi kupljenih nekretnina plaća kupac. Kupac stječe nekretninu slobodnu od svih tereta i zabilježbi.  
IX. Nekretnine se kupuju po načelu "viđeno-kupljeno" te su isključeni svi naknadni prigovori pravne ili činjenične naravi. 
X. Ovlašćuju se razlučni vjerovnici da na vlastiti trošak ovaj zaključak o prodaji objave u sredstvima javnog priopćavanja i drugim pogodim oblicima javnog oglašavanja odnosno putem ovlaštenih agencija za prodaju nekretnina.
XI. Nekretnine se mogu razgledati u prethodnom dogovoru sa stečajnim upraviteljem pozivom na broj telefona:  099/218-5006.
XII. Ovaj zaključak objavit će se na e-Oglasnoj ploči suda a stečajni upravitelj se upućuje da isti dostavi nadležnim tijelima radi evidentiranja u Očevidniku nekretnina i pokretnina koje se prodaju u ovršnom i stečajnom postupku
           
U Zagrebu, 23. ožujka  2018.

									           S U D A C:
                                                                                                    MIHAEL KOVAČIĆ, v.r.
									 

Pravna pouka:
Protiv zaključka nije dopušten pravni lijek.
	

							Za točnost otpravka ovlašteni službenik
									Sonja Pilić	
DNA:
1. Stečajnom upravitelju, osobno 
1. RH MF Porezna uprava u Zagrebu
      Razlučnim vjerovnicima:
1. Erste & Steiermarkische bank d.d. Rijeka, Jadranski trg 3a, po pun. Tomislavu Čavić, odvjetniku u Zagrebu, Ulica grada Vukovara 269 D
1. Republika Hrvatska, Ministarstvo financija, po zz. Županijskom državnom odvjetništvu u Zagrebu
1. e-Oglasna ploča, ovdje

